
R E F E R A T   D E   A P R O B A R E 
privind  alocarea unei sume de bani în vederea organizării unor acțiuni
prilejuite de sărbătorirea a 100 de ani de la înființarea ”Batalionului
 11 Vânători de munte” în data de 31 iulie 2023

	
În Programul principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2023, aprobat prin Hotărârea Consiliului Local Brad nr. 47/2023, s-au prevăzut manifestări cultural - artistice dedicate marcării a 100 de ani de la înființarea ”Batalionului 11 Vânători de munte”.
Comitetul interinstituțional de organizare a activităților dedicate împlinirii a 100 de ani de la înființarea ”Batalionului 11 Vânători de munte” a  hotărât ca evenimentul să se sărbătorească în data de  31 iulie 2023. Totodată, Unitatea Militară 01099 Brad, prin adresa nr. A - 2393/20.07.2023, înregistrată  la Primăria Municipiului Brad sub nr. 39043/20.07.2023 a solicitat Municipiului Brad sprijin în organizare acestui eveniment.
Precizez că, din studiul documentelor de arhivă, s-a constatat că ”Batalionul 11 Vânători de Munte” a fost reorganizat prin Ordinul ministrului apărării naționale nr. M - 096/19.08.2016 în Batalionul 26 Cercetare Supraveghere Montană ”Avram Iancu”.
Astfel, am iniţiat prezentul proiect de hotărâre prin care am propus alocarea sumei de 25.000 lei din bugetul local al Municipiului Brad pe anul 2023, de la capitolul bugetar  67.02 „Cultură, recreere şi religie”, la care se adaugă sume/produse provenite din sponsorizări, pentru aceste acțiuni  în aer liber din data de 31 iulie 2023. Acțiunile constă în spectacol susținut de către fanfara Brigăzii 18 Cercetare Supraveghere ”DECEBAL” și cunoscuți interpreți de muzică populară.
 	În vederea bunei organizări a acestor acţiuni, am propus desemnarea unei comisii formată din 5 consilieri locali care va colabora cu membrii comisiei desemnată prin dispoziție a Primarului Municipiului Brad, cu precizarea că las la altitudinea Consiliului Local al Municipiului Brad desemnarea acestora.
Am mai propus, de asemenea, împuternicirea Primarului Municipiului Brad ca, după deliberarea comisiei, să semneze toate contractele încheiate cu această ocazie.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile Hotărârii Consiliului Local al Municipiului Brad nr. 47/2023 privind aprobarea Programului principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2023, ale art. III alin. 2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legii nr. 273/2006 privind finanţele publice locale, cu modificările şi completările ulterioare,  ale  art. 88 și art.129 alin. 4 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale  art. 11 alin. 4 din Legea nr. 554/2004 a contenciosului administrativ, actualizată.

